Avtomaktab o'qituvchisi “tonirovka”ning bola psixologiyasiga ta'siri haqida gapirdi — video

Mahalla telekanalining “Minbar” tok-shousida avtomaktab o'qituvchisi Orif Nazarov “tonirovka”ning bola psixologiyasiga ta'siri bo'lishini aytdi. Ko'rsatuv to'liq shaklda 11 may kuni telekanalning YouTube sahifasiga joylandi.
Dastur davomida avtomobillarning noqonuniy qayta jixozlanishini, transport oynalarining tusini o'zgartirish bilan bog'liq holatlar borasida so'z borgan. Bir qator mutaxassislar qatorida avtomaktab o'qituvchisi Orif Nazarov ham o'z fikrlarini bildirib o'tgan.

“Oynalari qop-qora bo'lib turgan avtomobilning ichida o'tiribsiz, unda kichkina bolalarimizni bog'chaga, maktabga ham olib boramiz. Qora mashina ichida bola o'tirsa, uning ruhiyatiga qanaqadir ta'siri bo'ladimi, bo'lmaydimi, deya o'ylanib qolaman.
Bola atrofni bor ranglari bilan ko'ragani ma'qulmikin yoki qoraytirilgan avtomobilning ichidan ko'rgani ma'qulmikin? Bu mening shaxsiy fikrim”, — deya ta'kidlagan avtomaktab o'qituvchisi.
 “Qaysiki amaldor mashinasi ‘tonirovka’ qilingan bo'lsa, u xalq haqqiga xiyonat qilayotgan bo'ladi” — Rasul Kusherbaev
Eslatib o'tamiz, avvalroq O'zbekistonda “tonirovka” uchun to'lovni bekor qilish yoki kamaytirish taklif qilingandi. Shuningdek, Vazirlar Mahkamasining “tonirovka” bo'yicha yangi qarori qabul qilingandi.